Elisas ei hakka kunagi igav – tööpäev kui tõelises mängufilmis. Seiklus suurettevõttes, kus iga päev ootavad sind põnevad väljakutsed ja indu täis töökaaslased, kellega koos maailma vallutada. Oma tööpäeva lavastad sina ise. Tuled sa meiega?
#000000
Eesti suurima tööportaali CVKeskus.ee poolt läbiviidud küsitluses valiti Elisa Eesti 10 kõige ihaldusväärsema tööandja hulka. Vastajate sõnul on meie juures hea töötada, sest töökorraldus on väga paindlik, töötasu hea ning arenguvõimalused mitmekülgsed.
#000001
Elisa Eesti saavutas hiljuti Peresõbraliku tööandja programmis kõrgeima ehk kuldtaseme. Sotsiaalministeeriumi poolt välja antav märgis kinnitab, et meie organisatsioonikultuur toetab igakülgselt töötajate edukust nende igas elurollis.
#000002
Marketingi Instituudi poolt läbi viidud Unistuste Tööandja 2020 konkursil sai Elisa esimese koha nii üld- kui ka erasektori arvestuses.
#000003
2019. aasta lõpus CV-Online poolt läbiviidud laiapõhjalise uuringu alusel valiti Elisa kõige atraktiivsemaks tööandjaks Eestis.
#000004
IT- ja telekommunikatsiooni sektori eelistatuim tööandja 2019
#000005
Lisaks kõige atraktiivsema tööandja tiitlile sai Elisa 2019. a lõpus tehtud uuringu alusel ka IT- ja telekommunikatsiooni sektoris enim eelistatud tööandjaks.
#000006
Elisa võitis Tööinspektsiooni konverentsil „Muutuste tuul tööelus“ auhinna „Hea töökeskkond 2019“.
#000008
Alates esimesest hetkest, kui astud Elisa uksest sisse, koged iga päev midagi uut ja põnevat. Leiad end töökeskkonnast, kus võimatuid asju on võimalik ellu viia. Ajast ja kohast sõltumatult. Innovatiivse ettevõttena kasutab Elisa targa töö lahendusi, mille eesmärk on töötegemist efektiivsemaks muuta ning millest võidavad nii töötajad kui tööandja. Lisaks saad kaasa lüüa ka põnevates üle-Elisalistes Discovery projektides, kus katsetame päris uusi teenuseid ja valdkondi. Elisa tiimis on ainult ägedad tegelased, kellega on iga tööpäev kui põnevik, mis haarab sind endaga kaasa.
#000009
Ole justkui võitmatu peategelane, keda ülistatakse. Elisas investeerime sinu arengusse, koolitame sind oma ala profiks ja väärtustame sinu õpinguid ning erialast haridust edasiõppimise stipendiumiga. Heade tulemustega võid aga teenida tõelisele staarile väärilist tasu. Oma korraliku töötelefoniga saad jutud räägitud ja kasutada piiramatult netti lisaks Eestile ka paljudes välisriikides. Ja puhata ja mängida saad rohkem kui mujal, lausa 35 päeva aastas. Lisaks on meil oma spordiklubi, kus treenid end koos võitjatega võitjaks.
#000010
Tööta seal, kus sina tahad
#000011
Elisas võid sa oma tööd teha asukohast sõltumata — hommikused tööülesanded saavad tehtud mugaval kodudiivanil, pärastlõunased toimetused hubases kohvikus ning järgmise päeva ülesanded juba palmisaarel sooja meretuule embuses. Kaugtöö puhul ei ole vahet, kas töötad kodus, kontoris või kaugel Kariibi mere saarel - erinevad töökohad pakuvad erinevaid nutikaid tööviise ja palju tegutsemisvabadust. Elisa jaoks on oma töötajate rahulolu esmatähtis ning selle tunnustuseks oleme pälvinud Kaugtöö Tegija märgise juba aastal 2017.
#000012
Elisa on kaugtöö vedaja Eestis
#000013
Üks kõigi ja kõik ühe eest. Päeva lõpus lahkume kõik naeratus näol.
#000014
Elisal on üle Eesti kokku 20 esindust, kus tähtsaim eesmärk on kliendi jaoks parima lahenduse leidmine. Meie ridadega liitudes on iga su tööpäev põnevust täis, sest ükski päev ei sarnane eelmisele. Leia klientidega suheldes parim suhtlusviis ja otsusta ise, milline su päev välja näeb.
#000015
Varasem müügikogemus ei ole nõutud, sest meiega koos saab sinust tippklassi müügiinimene, keda toetavad esinduse juht ja piirkonna müügi- ning teenindusjuht. Meil läbid põneva müügikoolituse, toodete ja teenuste tutvustuse ning palju erinevaid täiendkoolitusi. Tööd saad teha paindliku graafiku alusel.
#000016
Tekkis küsimusi? Võta ühendust selle valdkonna personalikonsultandiga.
#000017
Kui kliendil on probleem, siis meil on lahendus.
#000018
Kliendiinfoteenindajad on Elisa oraaklid ja gurud, kes leiavad meie toredate klientide muredele telefoni või meili teel kiire ja targa lahenduse. Tehnilise toe spetsialistid keskenduvad toodete ja teenuste seadistamisele ning rikete lahendamisele. Tiimi uued liikmed alustavad isikliku mentoriga. Õpid kogenud gurude tööprotsesse ja iga inimtüübi jaoks sobivat suhtlusstiili leidma, abi saad küsida ka tiimijuhilt.
#000019
Töö on põnev ja suhtlusrikas. Sound Masking süsteemiga kontor aitab hoida su töökoha vaikse. Töögraafikusse saad iga kuu esitada soovipäevi puudumiseks ja öövahetusi meil pole.
#000020
On aeg maailma muuta! Teeme võimatuna näivad ideed reaalsuseks!
#000021
Elisa IT-s ei ole ükski missioon võimatu. Arendame CRM-i, iseteenindust, e-poodi ja loome palju muud läbi kaasaegsete IT lahenduste - tööpõld on lai ja mitmekesine. Elisas oled kursis tehnoloogiatega, mis aitavad pakkuda läbi meie teenuste parimat elamust. Me õpime üksteiselt ja areneme koos.
#000022
Meie ägedas IT-meeskonnas on elu põnev ja ülesanded huvitavad. Tööta kontoris või kus iganes soovid. Arenda Javas rakendusi ja süsteeme, tegele teenusearendusega, täiusta meie e-kanalite kasutajakogemust, toeta kolleege IT teemadel või abista kriisijuhtimises. Liitu tiimiga ja teeme kõige pöörasemad ideed teoks!
#000023
Tegeleme sõna otseses mõttes võrgu loomisega - raadiolainete, tugijaamade ja kaabliühendustega. Elisa ei saaks eksisteerida ilma parimate telekommunikatsiooni insenerideta. Just nemad on esimesena kursis ka uute lahendustega, näiteks 5G valdkonnas. Vahel viib töö mitmeid neist ka kontorist välja missioonile, isegi öösel. Selliste põnevate väljakutsetega tagavad meie insenerid, et kõik Elisa põhiteenused toimiksid.
#000025
Missioone toetavad monitooringu spetsialistid, kes on meie klientide õnneliku kasutajakogemuse valvurid ja reageerivad kohe, kui võrgus ei ole kõik päris nii nagu vaja.
#000026
Tänu meie tehnikutele saab kogu Eesti elamustega kaetud.
#000027
Elisa tehnilise halduse meeskonnas on üle 70 treenitud tehniku üle Eesti. Tehnikud, kes toovad elamused inimeste kodudesse. Esimene kuu tehnikuna möödub koos mentoriga, kes tutvustab Elisa tooteid ja teenuseid ning jagab sinuga nii oma teadmisi kui ka oskusi. Kogu tehnikute meeskond oskab eesti ja vene keelt.
#000028
Töö on huvitav ja mitmekülgne ning sa kohtud igapäevaselt erinevate inimestega. Rutiinitunnet ei teki, sest telekommunikatsiooni valdkond areneb pidevalt. Päevad mööduvad koos motiveeritud tiimi ja rõõmsameelsete tiimijuhtidega ning koolitame sind pidevalt, et oleksid alati tippvormis.
#000029
Elisa müügimeeskonnas on kõik teretulnud. Vanus pole tähtis. Tähtis on sinu loomulik müügiinstinkt. Helista ja paku teenuseid, millest kliendid puudust tunnevad või too Elisasse uusi kliente juurde. Kõik, kes panustavad, saavad vääriliselt tunnustatud – heade tulemuste puhul staarile vääriline tasu, kingitused kuu parimatele ja parimatest parimaid kiidame oma kuukirjas.
#000030
Tekkis küsimusi? Võta ühendust selle valdkonna personalispetsialistiga.
#000032
Sinu seiklus turunduse, PRi, personali, finantsi või halduse meeskonnas.
#000033
Elisa turunduse ja suhtekorralduse tähtede roll on hoolitseda selle eest, et igaüks teaks, mida põnevat me Elisas teeme ja milliseid väärt teenuseid pakume. Esindad meid aktiivselt meedias ja dirigeerid uute reklaamikampaaniate loomist.
#000034
Meie personali-, haldus- ja finantstiimidel on igal-ühel eri rollid, aga kokkuvõttes hoolitsevad nad selle eest, et igal elisalasel oleks Elisas hea olla, et mitte miski ei takistaks töötajate põnevaid missioone. Otsime üles parimad tuleviku- ja olevikutalendid ning oleme avatud lennukatele ideedele ja viime need kiirelt ellu.
#000035
Pane oma karjäärile algus just sinule sobivas valdkonnas!
#000036
Sinu karjääri alguse lugu on nagu ühe imehea filmi intro – see algab toredate juhendajate ja kaasamõtlevate kolleegidega, kes jagavad sinuga lahkelt oma tarkusi ning põnevaid kogemusi. Ole üks esimestest, kes saab teada kõige uuematest tehnoloogialahendustest ja trendidest. Või liitu meiega hoopis start-up scouterina - nii saad korraga osa nii suurfirma kui start-up’ide põnevast maailmast.
#000037
Oma ideede ja arvamuste jagamine on meil kõrgelt hinnatud – ehk mõnigi idee võiks Elisa maailmas olla lausa Oscari-vääriline. Parimatel praktikantidel on võimalus jätkata pärast praktikaelamust tööd Elisas.
#000038
Sobiva praktikakoha leidmiseks kirjuta meile või tutvu valdkondadega ja võta ühendust valdkonna kirjelduses märgitud personalikonsultandiga.
#000039
Elisa supervõimetega eriüksus pakub parimat kogemust ärikliendile.
#000040
Meie ärikliendiüksus on nagu tõeline titaanide tiim – see hoiab ja kasvatab olemasolevate äriklientide tulusid ning suurendab nende rahulolu läbi aktiivse müügitegevuse ja tempoka suhteturunduse.
#000041
Proovi kätt põnevate ülesannetega, müües erinevaid Elisa teenuseid erineva suurusega ettevõtetele ja ärimajadele. Loome tugevaid ja jätkusuutlikke kliendisuhteid ja töötame välja uuenduslikke teenuseid.
#000042
Tule tööta koos oma ala koorekihiga ja kujunda oma tasu läbi eduka müügi just selliseks nagu soovid.
#000043
Peame väga oluliseks, et kõikide meie kandidaatide isikuandmed oleksid Elisas alati maksimaalselt kaitstud, sest just konfidentsiaalsus on meile Elisas esmase tähtsusega.
#000044
Meie eesmärgiks on tagada lõimitud ja läbipaistev andmekaitse, et olla Sulle usaldusväärseks ja Sinu õigusi austavaks partneriks.
#000045
Juhul, kui soovid täpsemat teavet isikuandmete töötlemise põhimõtete, õiguslike aluste ja eesmärkide kohta personali värbamisel ning üksikasjalikku ülevaadet isikuandmetest, mida Elisa võib töödelda, siis tutvu Elisa isikuandmete töötlemise põhimõtetega personali värbamisel siin: Elisa isikuandmete töötlemise põhimõtted personali värbamisel
#000046
Palun täpsusta, kas oled era- või äriklient.
#000047
Nüüd saan sind paremini aidata. Kirjuta oma küsimus.
#000048